ഹൈദരാബാദിനെ ആറുവിക്കറ്റിന് തകര്ത്ത് പ്ലേ ഓഫ് സാധ്യത സജീവമാക്കി കൊല്ക്കത്ത ദുബായ്: നിര്ണായകമായ മത്സരത്തില് സണ്റൈസേഴ്സ് ഹൈദരാബാദിനെ ആറുവിക്കറ്റിന് കീഴടക്കി പ്ലേ ഓഫ് സാധ്യത സജീവമായി കൊല്ക്കത്ത നൈറ്റ് റൈഡേഴ്സ്. 13 കളില് നിന്നും 12 പോയന്റുള്ള കൊല്കത്ത പോയന്റ് പട്ടികയിലെ നാലാംസ്ഥാനം അരക്കിട്ട് ഉറപ്പിച്ചു. രാജസ്ഥാനെതിരെയുള്ള അടുത്ത മത്സരം കൂടി വിജയിച്ചാല് കൊല്കത്തക്ക് ഏറെക്കുറെ േപ്ല ഓഫ് ഉറപ്പിക്കാം. റണ്റേറ്റിലുള്ള മുന്തൂക്കമാണ് കൊല്ക്കത്തക്ക് പ്രതീക്ഷ. ഫോം കണ്ടെത്താന് വിഷമിച്ച ഓപ്പണര് ശുഭ്മാന് ഗില് അര്ധ സെഞ്ച്വറി കണ്ടെത്തിയ ആശ്വാസവും കൊല്ക്കത്തക്കായി. സണ്റൈസേഴ്സ് ഉയര്ത്തിയ 116 റണ്സ് വിജയലക്ഷ്യത്തിലേക്ക് ബാറ്റേന്തിയ കൊല്ക്കത്ത രണ്ട് പന്തുകള് ശേഷിക്കേ നാല് വിക്കറ്റ് നഷ്ടത്തില് വിജയത്തിലെത്തി. സ്കോര്: സണ്റൈസേഴ്സ് ഹൈദരാബാദ് 20 ഓവറില് എട്ടിന് 115. കൊല്ക്കത്ത നൈറ്റ് റൈഡേഴ്സ് 19.4 ഓവറില് നാലിന് 119. 51 പന്തില് 57 റണ്സെടുത്ത ശുഭ്മാന് ഗില്ലും 25 റണ്സെടുത്ത നിതിഷ് റാണയുമാണ് കൊല്ക്കത്തയെ ജയത്തിലേക്കടുപ്പിച്ചത്. ദിനേഷ് കാര്ത്തിക് 18 വിജയ റണ് കുറിച്ചു.150 കിലോ മീറ്റര് വേഗത്തില് പന്തെറിയുന്ന കശ്മീരുകാരനായ ഉംറാന് മാലികിനെ ഹൈദരാബാദ് കളത്തിലിറക്കിയിരുന്നു.